ddrg/super_eurlex huggingface dataset:
b)

Prístup k informáciám na účely opráv a údržby: Po uplynutí dvoch rokov od uvedenia prvého kusu modelu alebo ekvivalentného modelu na trh až do uplynutia obdobia podľa písmena a) musí výrobca, dovozca alebo splnomocnený zástupca poskytnúť odborným opravárom prístup k informáciám na účely opráv a údržby daného spotrebiča za týchto podmienok: 1. na webovej stránke výrobcu, dovozcu alebo splnomocneného zástupcu sa uvedie postup registrácie odborných opravárov, aby získali prístup k informáciám; na akceptovanie takejto žiadosti výrobcovia, dovozcovia alebo splnomocnení zástupcovia môžu vyžadovať, aby odborný opravár preukázal, že: i) daný odborný opravár je technicky spôsobilý opravovať chladiace spotrebiče a spĺňa platné predpisy, ktoré sa vzťahujú na opravárov elektrických zariadení v členských štátoch, kde vykonáva činnosť. Ako dôkaz súladu s týmto bodom sa akceptuje odkaz na oficiálny systém registrácie odborných opravárov, ak v daných členských štátoch takýto systém existuje; ii) daný odborný opravár má poistenie zodpovednosti za škody spôsobené pri vykonávaní jeho činnosti bez ohľadu na to, či sa to v príslušnom členskom štáte vyžaduje; 2. výrobcovia, dovozcovia alebo splnomocnení zástupcovia musia registráciu akceptovať alebo zamietnuť do 5 pracovných dní od dátumu žiadosti odborného opravára; 3. výrobcovia, dovozcovia alebo splnomocnení zástupcovia si môžu účtovať za prístup k informáciám na účely opráv a údržby alebo za poskytovanie pravidelných aktualizácií primerané a úmerné poplatky. Poplatok je primeraný, ak neodrádza od prístupu k informáciám tým, že by nezohľadnil rozsah, v akom dané informácie odborný opravár používa. Po registrácii sa odbornému opravárovi poskytne do jedného pracovného dňa od žiadosti prístup k vyžiadaným informáciám na účely opráv a údržby. Dostupné informácie na účely opráv a údržby musia zahŕňať: — nezameniteľnú identifikáciu zariadenia, — plán rozkladania alebo rozložený pohľad, — zoznam potrebného opravárskeho a skúšobného vybavenia, — informácie o komponentoch a diagnostické informácie (ako sú minimálne a maximálne teoretické hodnoty pre merania), — schémy zapojenia a obvodov, — diagnostické kódy porúch a chýb (prípadne vrátane špecifických kódov výrobcu) a — záznamy všetkých hlásených porúch uložených v chladiacom spotrebiči (ak sú k dispozícii).
(11)

V oznámení Komisie o obehovom hospodárstve (5) a oznámení o pracovnom pláne pre ekodizajn (6) sa zdôrazňuje význam využívania rámca pre ekodizajn s cieľom podporiť prechod k obehovému hospodárstvu, ktoré efektívnejšie využíva zdroje. V odôvodnení 11 a článku 4 smernice Európskeho parlamentu a Rady 2012/19/EÚ (7) sa uvádza aj odkaz na smernicu 2009/125/ES s tým, že požiadavky na ekodizajn by mali uľahčiť opätovné použitie, demontáž a zhodnocovanie odpadu z elektrických a elektronických zariadení (OEEZ), pričom by sa tieto otázky mali riešiť už v raných fázach, čím sa podporia ciele predchádzania vzniku odpadu a jeho zhodnocovania v členských štátoch v zmysle smernice Európskeho parlamentu a Rady (EÚ) 2018/851 (8). Okrem toho rozhodnutie Európskeho parlamentu a Rady č. 1386/2013/EÚ (9) o všeobecnom environmentálnom akčnom programe Únie do roku 2020 zahŕňa cieľ „prejsť v Únii na nízkouhlíkové ekologické a konkurencieschopné hospodárstvo efektívne využívajúce zdroje“. Realizovateľné a presaditeľné požiadavky vo fáze navrhovania výrobku môžu prispieť k optimalizácii efektívnosti využívania zdrojov a materiálov po skončení životnosti. A napokon, Komisia by mala v súlade s Akčným plánom EÚ pre obehové hospodárstvo (10) pri stanovovaní alebo revízii požiadaviek na ekodizajn zabezpečiť osobitný dôraz na aspekty obehového hospodárstva. Toto nariadenie by preto malo stanoviť primerané požiadavky, ktoré nesúvisia s energetickou stránkou, ale prispievajú k cieľom obehového hospodárstva, vrátane požiadaviek na uľahčenie opráv a dostupnosti náhradných dielov.
(18)

Vzhľadom na nárast predaja energeticky významných výrobkov prostredníctvom internetových hostingových platforiem a nie priamo z webových stránok dodávateľov by sa malo ozrejmiť, že platformy internetového predaja by mali byť zodpovedné za umožnenie zobrazenie štítku, ktorý poskytol dodávateľ, v blízkosti ceny. Mali by o tejto povinnosti informovať dodávateľa, ale nemali by byť zodpovedné za presnosť alebo obsah štítku a informačného listu výrobku. V rámci uplatňovania článku 14 ods. 1 písm. b) smernice Európskeho parlamentu a Rady 2000/31/ES (8) o elektronickom obchode by však takéto internetové hostingové platformy mali promptne konať, aby odstránili alebo znemožnili prístup k informáciám o predmetnom výrobku, ak vedia o nesúlade (napr. chýbajúci, neúplný alebo nesprávny štítok či informačný list výrobku), napr. ak ich o tom informuje orgán dohľadu nad trhom. Na dodávateľa, ktorý predáva priamo koncovým používateľom prostredníctvom svojej vlastnej webovej stránky, sa vzťahujú povinnosti predávajúceho týkajúce sa predaja na diaľku uvedené v článku 5 nariadenia (EÚ) 2017/1369.
(4)

S cieľom zjednodušiť čitateľnosť by zhrnutie zmluvy nemalo bez riadneho odôvodnenia presiahnuť ekvivalent jednej jednostrannej strany formátu A4 vytlačenej ľahko čitateľným typom písma. V prípade balíka služieb by nemalo presiahnuť tri jednostranné strany formátu A4 vytlačené ľahko čitateľným typom písma. Dlhšie zhrnutia môžu byť odôvodnené napríklad z dôvodu prístupnosti pre spotrebiteľov so zdravotným postihnutím. S cieľom zabezpečiť porovnateľnosť ponúk elektronických komunikačných služieb by štruktúra zhrnutia zmluvy mala obsahovať zreteľne rozlíšiteľné nadpisy, pod ktorými by mali byť zoskupené jednotlivé prvky. Príslušné prvky pod všetkými nadpismi by sa mali uvádzať v krátkych vetách, aby spotrebitelia ľahšie pochopili a rýchlo identifikovali dôležité informácie. Medzi okrajmi a textom zhrnutia zmluvy by mal byť ponechaný dostatočný priestor, aby bol text čitateľný a dal sa vytlačiť.
(5)

Mesačné údaje o nezamestnanosti by mali merať nezamestnanosť v referenčnom mesiaci po očistení o možné sezónne vplyvy a bez nadmerného vyrovnávania. Mali by byť v súlade so štvrťročnými údajmi zozbieranými v doméne „pracovná sila“ podľa nariadenia (EÚ) 2019/1700.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Κρασοτύρι Κω“ (Krasotiri Ko)/„Τυρί της Πόσιας“ (Tiri tis Possias) (CHZO) by sa mal zapísať do registra,
(10)

Výbor STECF dospel k záveru, že navrhovaný systém zákazu rybolovu v reálnom čase má potenciálny pozitívny prínos pre ochranu zdrojov v súlade s cieľom nariadenia Európskeho parlamentu a Rady (EÚ) 2018/973 (6). Preto sa zdá vhodné zaviesť ho v Skagerraku v súlade so špecifikáciami stanovenými v spoločnom odporúčaní, ktoré predložila skupina Scheveningen. Účinnosť systému zákazu rybolovu by sa mala dôkladne monitorovať a hodnotiť podľa mechanizmu preskúmania stanoveného v spoločnom odporúčaní. Do systému by sa mal začleniť osobitný program na monitorovanie kombinovanej mriežky Nordmøre na triedenie úlovku podľa veľkosti, aby sa zabezpečilo, že úlovky malých kreviet boreálnych sa budú trvale udržiavať pod hraničnou úrovňou.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Sneem Black Pudding“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Κριτσά“ (Kritsa) by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Olio di Puglia“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Pan Galego“/„Pan Gallego“ by sa mal zapísať do registra,
(28)

Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práv zainteresovaných strán na obhajobu. Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.
(13)

Podľa článku 11 ods. 4 základného nariadenia by sa platné antidumpingové clo malo zrušiť, pokiaľ ide o dovoz prešetrovaného výrobku vyrábaného žiadateľom do Únie. Zároveň by sa mala zaviesť registrácia takéhoto dovozu v súlade s článkom 14 ods. 5 základného nariadenia s cieľom zaistiť, že ak by sa revíznym prešetrovaním dospelo v súvislosti so žiadateľom k zisteniu dumpingu, antidumpingové clá bude možné vyberať odo dňa zavedenia registrácie tohto dovozu. Komisia okrem toho poznamenáva, že v tejto fáze nie je možné poskytnúť spoľahlivý odhad výšky možného budúceho dlhu bez toho, aby bol dotknutý článok 9 ods. 4 základného nariadenia.
(6)

Prvoradým záujmom agentúry by síce mala byť bezpečnosť civilného letectva, mala by však takisto brať v plnej miere do úvahy nákladovú efektívnosť pri plnení úloh, ktoré pre ňu vyplývajú, so zreteľom na rozsah týchto úloh po nadobudnutí účinnosti nariadenia (EÚ) 2018/1139 a na zdroje, ktoré má k dispozícii.
(8)

Toto nariadenie by malo z dôvodu naliehavosti nadobudnúť účinnosť dňom nasledujúcim po jeho uverejnení v Úradnom vestníku Európskej únie a malo by sa uplatňovať odo dňa nasledujúceho po dni, ku ktorému sa prestanú na Spojené kráľovstvo vzťahovať zmluvy s výnimkou prípadu, keď do uvedeného dátumu nadobudne platnosť dohoda o vystúpení uzavretá so Spojeným kráľovstvom,
(10)

S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie. Toto nariadenie by sa malo uplatňovať len v situácii, ak dohoda o vystúpení uzatvorená so Spojeným kráľovstvom v súlade s článkom 50 ods. 2 Zmluvy o EÚ nenadobudne platnosť do dátumu, keď sa zmluvy prestanú uplatňovať na Spojené kráľovstvo v súlade s článkom 50 ods. 3 Zmluvy o EÚ,
(4)

Uzatváranie takýchto dohôd medzi dotknutými členskými štátmi a Spojeným kráľovstvom je možné len po tom, ako sa Spojené kráľovstvo stane treťou krajinou. Konkrétne uplatňovaním bezpečnostných pravidiel Únie v súvislosti s tunelom pod Lamanšským prielivom je v súčasnosti poverená medzivládna komisia zriadená na základe Dohody z Canterbury podpísanej 12. februára 1986, ktorá v oblasti bezpečnosti využíva poradenstvo bezpečnostného orgánu pre tunel pod Lamanšským prielivom. Systém zavedený danou dohodou by sa musel upraviť so zreteľom na postavenie Spojeného kráľovstva ako tretej krajiny. Najmä zodpovednosť za časť tunela pod Lamanšským prielivom, ktorá je na francúzskom území, by mala byť pod výlučnou kontrolou príslušného orgánu vymedzeného v článku 3 ods. 7 smernice Európskeho parlamentu a Rady (EÚ) 2016/798 (3), aby sa zabezpečilo uplatňovanie práva Únie na túto časť tunela. Uvedený príslušný orgán by však mohol v záujme čo najlepšieho plnenia svojich úloh a so zreteľom na spoločné črty tunela na oboch stranách hranice a s cieľom uľahčiť konzistentnosť rozhodnutí brať do úvahy stanoviská dvojstranného orgánu zriadeného na základe dohody medzi týmito dvoma krajinami, ako je napríklad bezpečnostný orgán pre tunel pod Lamanšským prielivom zriadený dohodou z Canterbury, ktorý radí medzivládnej komisii, alebo vytvoriť iné spôsoby spolupráce s orgánmi zodpovednými za časť tunela na území Spojeného kráľovstva.
(9)

Toto nariadenie by malo nadobudnúť účinnosť bezodkladne, a to v deň nasledujúci po jeho uverejnení v Úradnom vestníku Európskej únie, a malo by sa uplatňovať odo dňa nasledujúceho po dni, keď sa zmluvy prestanú uplatňovať na Spojené kráľovstvo, pokiaľ do uvedeného dátumu nenadobudne platnosť dohoda o vystúpení uzavretá so Spojeným kráľovstvom,
(10)

Ustanovenia tohto nariadenia by mali z dôvodu naliehavosti nadobudnúť účinnosť čo najskôr a mali by sa v zásade uplatňovať odo dňa nasledujúceho po dni, ku ktorému sa zmluvy prestanú na Spojené kráľovstvo vzťahovať s výnimkou prípadu, keď do uvedeného dátumu nadobudne platnosť dohoda o vystúpení uzavretá so Spojeným kráľovstvom. V záujme čo najskoršieho vykonania potrebných administratívnych postupov by sa však určité ustanovenia mali uplatňovať od nadobudnutia účinnosti tohto nariadenia,
(27)

Postavenie a štruktúra agentúry by mali zodpovedať objektívnemu charakteru výsledkov, ktoré má dosahovať, a umožňovať jej vykonávať svoje funkcie v úzkej spolupráci s členskými štátmi a Komisiou. Agentúre by mala byť preto priznaná právna, finančná a správna autonómia, pričom by mali byť zároveň zachované úzke kontakty s inštitúciami Únie a s členskými štátmi. Na to je nevyhnutné a vhodné, aby bola agentúra orgánom Únie, ktorý má právnu subjektivitu a vykonáva právomoci, ktoré jej udeľuje toto nariadenie.
Komisia by okrem toho mala mať možnosť poskytnúť stanovisko v zmysle článku 288 ZFEÚ týkajúce sa priamych zahraničných investícií, ktoré by mohli mať vplyv na projekty a programy v záujme Únie z dôvodov bezpečnosti alebo verejného poriadku. Komisia by tak získala nástroj na ochranu projektov a programov, ktoré slúžia Únii ako celku a sú významným prínosom k jej hospodárskemu rastu, tvorbe pracovných miest a konkurencieschopnosti. Malo by sa to týkať predovšetkým projektov a programov, ktoré sú vo veľkej miere financované z rozpočtu Únie alebo sú zavedené právom Únie týkajúcim sa kritickej infraštruktúry, kritických technológií či kritických vstupov. Uvedené projekty alebo programy v záujme Únie by mali byť vedené v zozname, ktorý je súčasťou tohto nariadenia. Stanovisko, ktoré je adresované členskému štátu, by zároveň malo byť zaslané ostatným členským štátom.

Členský štát by mal v maximálnej miere zohľadniť stanovisko Komisie, a to podľa potreby formou opatrení, ktoré má k dispozícii v rámci svojho vnútroštátneho práva, alebo pri tvorbe svojich širších politík, a v prípade, že toto stanovisko nezohľadní, mal by Komisii poskytnúť vysvetlenie v súlade s jeho povinnosťou lojálnej spolupráce podľa článku 4 ods. 3 Zmluvy o EÚ. Konečné rozhodnutie o akejkoľvek priamej zahraničnej investícii, ktorá sa preveruje, alebo akékoľvek opatrenie prijaté vo vzťahu k priamej zahraničnej investícii, ktorá sa nepreveruje, je vo výlučnej zodpovednosti členského štátu, v ktorom sa priama zahraničná investícia plánuje alebo sa uskutočnila.
(3)

Toto nariadenie by sa malo uplatňovať bez toho, aby boli dotknuté akékoľvek osobitné ustanovenia obsiahnuté v obchodných dohodách a súvisiace s ochrannými opatreniami a inými mechanizmami dočasného zrušenia colných preferencií alebo iného preferenčného zaobchádzania, ktoré nie sú v súlade s týmto nariadením. Takéto osobitné ustanovenia by mali byť uvedené v prílohe k tomuto nariadeniu. Komisii by sa preto pri rokovaniach o budúcich obchodných dohodách s tretími krajinami nemalo brániť rokovať o takýchto osobitných ustanoveniach.
(11)

S cieľom zohľadniť skutočnosť, že rokovania s dotknutými členmi WTO prebiehajú súčasne s riadnym legislatívnym postupom na prijatie tohto nariadenia, na Komisiu by sa mala delegovať právomoc prijímať akty v súlade s článkom 290 ZFEÚ, aby Komisia mohla meniť časti A a C prílohy k tomuto nariadeniu, pokiaľ ide o množstvá proporčne rozdelených colných kvót uvedených v danej prílohe, a to s cieľom zohľadniť akékoľvek uzatvorené dohody alebo relevantné informácie, ktoré môže Komisia získať v rámci uvedených rokovaní a ktoré by naznačovali, že určité faktory, ktoré neboli predtým známe, si vyžadujú úpravu proporčného rozdelenia colných kvót medzi Úniou a Spojeným kráľovstvom, pričom treba zároveň zabezpečiť súlad so spoločnou metodikou dohodnutou v spolupráci so Spojeným kráľovstvom. Uvedená právomoc prijímať akty by sa mala na Komisiu delegovať aj vtedy, ak sa také relevantné informácie získajú z iných zdrojov so záujmom na konkrétnej colnej kvóte. Navyše, nariadenie (ES) č. 32/2000 by sa malo zmeniť s cieľom delegovať na Komisiu právomoc prijímať akty v súlade s článkom 290 ZFEÚ, aby Komisia mohla meniť prílohu I k uvedenému nariadeniu.
(9)

S cieľom zefektívniť rozhodovací proces v rámci agentúry EU-OSHA a prispievať k zvýšeniu efektívnosti a účinnosti by sa mala zaviesť dvojstupňová riadiaca štruktúra. Na tento účel by členské štáty, vnútroštátne zamestnávateľské a zamestnanecké organizácie a Komisia mali byť zastúpené v správnej rade a mali by im byť zverené potrebné právomoci vrátane právomoci prijímať rozpočet a schvaľovať programový dokument. Správna rada by mala v programovom dokumente, obsahujúcom viacročný pracovný program agentúry EU-OSHA a jej ročný pracovný program, stanoviť strategické priority činností agentúry EU-OSHA. Okrem toho by pravidlá prijaté správnou radou na predchádzanie konfliktom záujmov a ich riadenie mali zahŕňať opatrenia na odhaľovanie potenciálnych rizík v počiatočnom štádiu.
(11)

S cieľom zefektívniť rozhodovací proces v nadácii Eurofound a prispievať k zvýšeniu efektívnosti a účinnosti by sa mala zaviesť dvojstupňová riadiaca štruktúra. Na tento účel by členské štáty, vnútroštátne zamestnávateľské a zamestnanecké organizácie a Komisia mali byť zastúpené v správnej rade a mali by im byť zverené potrebné právomoci vrátane právomoci prijímať rozpočet a schvaľovať programový dokument. Správna rada by mala v programovom dokumente, obsahujúcom viacročný pracovný program nadácie Eurofound a jej ročný pracovný program, stanoviť strategické priority činností nadácie Eurofound. Okrem toho by pravidlá prijaté správnou radou na predchádzanie konfliktom záujmov a ich riadenie mali zahŕňať opatrenia na odhaľovanie potenciálnych rizík v počiatočnom štádiu.
(10)

S cieľom zefektívniť rozhodovací proces v rámci strediska Cedefop a prispievať k zvýšeniu efektívnosti a účinnosti by sa mala zaviesť dvojstupňová riadiaca štruktúra. Na tento účel by členské štáty, vnútroštátne zamestnávateľské a zamestnanecké organizácie a Komisia mali byť zastúpené v správnej rade a mali by im byť zverené potrebné právomoci vrátane právomoci prijímať rozpočet a schvaľovať programový dokument. Správna rada by mala v programovom dokumente, obsahujúcom viacročný pracovný program strediska Cedefop a jeho ročný pracovný program, stanoviť strategické priority činností strediska Cedefop. Okrem toho by pravidlá prijaté správnou radou na predchádzanie konfliktom záujmov a ich riadenie mali zahŕňať opatrenia na odhaľovanie potenciálnych rizík v počiatočnom štádiu.
(17)

Ak výrobcovia použijú postupy stanovené v tomto nariadení, ich britské typové schválenie sa môže stať neplatným skôr, než sa právne predpisy Únie týkajúce sa typového schvaľovania prestanú uplatňovať na Spojené kráľovstvo a v Spojenom kráľovstve v dôsledku udelenia úniového typového schválenia pre ten istý typ. Keďže výrobcovia by nemali byť znevýhodnení za to, že využili toto nariadenie, vyhovujúce vozidlá, systémy, komponenty a samostatné technické jednotky, ktoré sú už na sklade a ktoré boli vyrobené na základe platného britského typového schválenia, by mali mať možnosť byť uvedené na trh, zaevidované a uvedené do prevádzky, ak výrobcovia získajú nové úniové typové schválenie, a to po dobu, kým sa právne predpisy Únie týkajúce sa typového schvaľovania ešte uplatňujú na Spojené kráľovstvo a v Spojenom kráľovstve, za predpokladu, že uvedené vozidlá, systémy, komponenty a samostatné technické jednotky naďalej spĺňajú všeobecné požiadavky aktov uvedených v článku 1. Keďže sa okamihy uvedenia na trh, evidencie a uvedenia do prevádzky môžu líšiť, mal by sa okamih vykonania prvého z uvedených krokov použiť na určenie časových lehôt stanovených v tomto nariadení.
(23)

Prevádzkovatelia krmivárskych podnikov, bez ohľadu na to, či vyrábajú medikované krmivá a medziprodukty v krmovinárskom miešacom zariadení, so špeciálne vybaveným vozidlom alebo priamo v poľnohospodárskom podniku pre vlastnú potrebu, – skladujú ich, prepravujú alebo uvádzajú na trh, by mali byť schválení príslušným orgánom v súlade so systémom schvaľovania stanoveným v nariadení (ES) č. 183/2005 s cieľom zaručiť bezpečnosť krmív aj vysledovateľnosť produktu. Prevádzkovatelia krmivárskych podnikov, ktorí sa zaoberajú niektorými nízkorizikovými činnosťami, ako sú napríklad určité druhy dopravy, skladovania a maloobchodu, by mali byť oslobodení od povinnosti schvaľovania, avšak to by ich nemalo oslobodzovať od povinnosti registrácie podľa registračného systému stanoveného v nariadení (ES) č. 183/2005. S cieľom zabezpečiť vhodné používanie a úplnú vysledovateľnosť medikovaných krmív by maloobchodní predajcovia medikovaných krmív pre spoločenské zvieratá a držitelia kožušinových zvierat, ktorí kŕmia zvieratá medikovanými krmivami, na ktorých sa nevzťahuje povinnosť schvaľovania, mali poskytovať príslušným orgánom informácie. Mali by sa stanoviť prechodné opatrenia, pokiaľ ide o prevádzky už schválené podľa smernice 90/167/EHS.
(5)

Viacročný plán pre rybolov populácií žijúcich pri morskom dne v západnej časti Stredozemného mora bol stanovený nariadením Európskeho parlamentu a Rady (EÚ) 2019/1022 (2) a nadobudol účinnosť 16. júla 2019. V súlade s článkom 4 ods. 1 uvedeného nariadenia by sa rybolovné možnosti pre populácie uvedené v článku 1 uvedeného nariadenia mali stanoviť s cieľom dosiahnuť rybolovnú úmrtnosť na úrovni maximálneho udržateľného výnosu postupným prírastkovým spôsobom pokiaľ možno do roku 2020 a najneskôr do 1. januára 2025. Rybolovné možnosti by sa mali vyjadriť ako maximálne povolené rybolovné úsilie a mali by sa stanoviť v súlade s režimom rybolovného úsilia stanoveným v článku 7 uvedeného nariadenia. Na rok 2020 by sa preto maximálne povolené rybolovné úsilie malo znížiť o 10 % v porovnaní s východiskovou úrovňou vypočítanou v súlade s článkom 7 ods. 4 uvedeného nariadenia.
(9)

Podmienka týkajúca sa príspevku Spojeného kráľovstva by mala vychádzať z návrhu rozpočtu na rok 2020, ktorý bol predložený pre 28 členských štátov, a mala by sa upraviť tak, aby sa zohľadnila celková suma platobných rozpočtových prostriedkov v rámci prijatého rozpočtu. Je vhodné, aby žiaden členský štát nebol po prijatí tohto nariadenia z hľadiska svojho relatívneho príspevku v nevýhodnejšom postavení, než sa stanovuje v navrhnutom rozpočte na rok 2020. S cieľom zabezpečiť priaznivý účinok tohto nariadenia pre všetky členské štáty je preto vhodné odpočítať zo sumy príspevku Spojeného kráľovstva, ktorý sa zahrnie do tohto rozpočtu, osobitnú sumu. Takáto osobitná suma by mala byť v prospech členských štátov, ktoré by inak boli po prijatí tohto nariadenia znevýhodnené, pričom podrobnosti sa uvedú v osobitných praktických opatreniach, ktorými sa stanoví rozdelenie splatných platieb a ktorými sa Komisia poverí vyplatením uvedenej osobitnej sumy.
(58)

Vo všeobecnosti by sa mal systém ICSMS používať na výmenu informácií, ktoré sa považujú za užitočné pre iné orgány dohľadu nad trhom. To môže zahŕňať kontroly vykonávané v súvislosti s projektmi dohľadu nad trhom, bez ohľadu na výsledok testov. Množstvo údajov, ktoré sa majú vkladať do systému ICSMS, by malo byť také, aby sa dosiahla rovnováha medzi prílišnou záťažou, keď by úsilie o vloženie údajov presahovalo prácu spojenú s vykonávaním skutočných kontrol, a dostatočnou komplexnosťou na podporu väčšej efektívnosti a účinnosti orgánov. Údaje zadávané do systému ICSMS by sa teda mali vzťahovať len na jednoduchšie kontroly ako laboratórne skúšky. Nemalo by však byť potrebné zahrnúť len stručné vizuálne kontroly. Ako usmernenie by sa kontroly, ktoré sú individuálne zdokumentované, mali zapísať do systému ICSMS.